મહાકવિ કાલિદાસ રોડનું ફક્ત કૉન્ક્રીટાઇઝેશન નથી થવાનું, એને વન-વે રોડથી ટૂ-વે રોડમાં કન્વર્ટ કરવાની વાત પણ ચાલી રહી છે. મુલુંડના ટ્રાફિક-પોલીસ ઇન્સ્પેક્ટર કૈલાશ ચોહાણે મિડ-ડે LOCALને કહ્યું હતું કે ‘ટ્રાફિક-પોલીસ અધિકારી તરીકે મેં જોયું છે કે પીક-અવર્સમાં એમ. જી. રોડ, દેવીદયાલ રોડ અને પી. કે. રોડ આ ત્રણે રોડનો ટ્રાફિક મહાકવિ કાલિદાસ રોડ પર ડાઇવર્ટ થતો હોય છે જેને લીધે આ રોડ પર ગાડીઓની એક પાછળ એક લાઇન લાગી જતી હોય છે. જો આ રોડને ટૂ-વે કરી દેવામાં આવે તો ત્રણે રોડ પરનો ટ્રાફિક આરામથી ડાઇવર્ટ કરીને મુલુંડમાં વધી રહેલી મુખ્ય રોડ પરની ટ્રાફિકની સમસ્યા થોડી ઓછી થઈ શકે એમ છે. અમે મુલુંડના કેટલાક લોકો સાથે મળીને મહાકવિ કાલિદાસ રોડને ટૂ-વે રોડ જાહેર કરવાની અરજી વરલીની RTOમાં ઉપરી અધિકારીઓને કરી છે. અમે એની મંજૂરીની રાહ જોઈ રહ્યા છીએ.’